
JUDEŢUL TIMIŞ
MUNICIPIUL TIMIŞOARA
Casa de Cultură 
Biroul Organizare Evenimente
______________________________________________________________________                                                                       
                                                          
                                                                REGULAMENTUL
  Concursului de Artă Fotografică și Producție Video
 “Timișoara Vibes”

 
Finanțator : Primăria Municipiului Timișoara
Perioada de desfășurare : 18.06.2020 -  20.07.2020
Scopul urmărit prin organizarea acestui concurs este, așadar, acela de a forma şi de a dezvolta simţul estetic şi artistic al iubitorilor de artă fotografică și de film, cunoaşterea şi promovarea valorilor orașului. Tema concursului în acest an va fi “ frumusețile orașului, oferta de facilități și maniera de petrecere a timpului liber în Timișoara”.
Două secțiuni vor fi organizate : fotografie și clip video.
Condiții de participare
I.  SECȚIUNEA ARTĂ FOTOGRAFICĂ -  “ Cele mai frumoase 100 de fotografii din Timișoara”
-      Fotografiile  trebuie să aibe  o rezoluție mai mare de 1500x3000 pixeli , nu trebuie să depășească 100 fotografii / participant și să respecte legea dreptului de autor
-      Participantul trebuie să fie proprietarul tuturor drepturilor asupra fotografiilor înscrise în concurs
-      Nu este permis ca fotografiile sa aiba data şi watermarkul cu numele autorului
II.    SECȚIUNEA CLIPURI  VIDEO   -  “ Top cele mai frumoase 10 clipuri video cu Timișoara”
-      Clipurile video  trebuie realizate în format Full HD( 1920x1080 pixeli, 24 sau 25 frame-uri pe secunda) sau la o rezoluţie superioară, cu o durata maximă de 1 minut 30 secunde.
-      Sunt acceptate maxim 10 clipuri video / persoană
-      Participantul trebuie să fie proprietarul tuturor drepturilor asupra clipurilor înscrise în concurs si trebuie sa foloseasca doar coloane sonore cu permis / licenta de folosire in clipul inscris in concurs.
-      Nu este permis ca propunerile video sa aiba data şi watermarkul cu numele autorului
Juriul și organizatorii își rezervă dreptul de a elimina  fotografiile  și clipurile video care :


-      Conțin orice formă de violență
-      Prezintă încălcarea legii sau orice modalitate prin care aceasta poate fi încălcată
-      Promovează discriminarea de orice natură
-      Prezintă consum de substanțe ilegale
-      Pot aduce prejudicii unei persoane, unei afaceri,  unei societăți sau orașului
-      Conțin materiale publicitare
-      Au caracter ofensator, abuziv, indecent, calomniator sau obscen
-      Sunt protejate de drepturi de autor, care nu aparțin concurentului 
    Răspundere juridică 
Juriul și organizatorii concursului nu își asumă nici o responsabilitate privind eventuale încălcări ale dreptului de autor. Responsabilitatea revine în mod exclusiv celui care a trimis fotografia sau clipul. Participantul este unic responsabil asupra unor consecințe directe sau indirecte ce pot apărea ca urmare a participării în acest concurs.Organizatorul concursului nu are nici o răspundere și nu va fi implicat în litigii legate de utilizarea materialelor trimise de către participant.
 Organizatorul are dreptul de a publica / utiliza fotografiile și clipurile înscrise în concurs, garantand  respectarea drepturilor de autor şi folosirea imaginilor  în scopul promovării valorilor înscrise mai sus. Fotografiile vor putea face obiectul expozițiilor ce se vor organiza de către Primăria Timișoara și Casa de Cultură Timișoara, cele mai interesante urmând să constituie parte a unui album fotografic reprezentativ pentru Timișoara. Clipurile video vor putea fi utilizate ca elemente de promovare în mediul on-line a orașului Timișoara.
 
Depunerea propunerilor
Propunerile se vor depune online,  împreună cu fișa de înscriere, pe adresa de mail boe@primariatm.ro cu subiectul “Concurs foto/video” si numele participantului. Materialele foto/video pot fi transmise arhivat printr-o platforma de tipul wetransfer. Fiecare material primit va primi un raspuns de confirmare a depunerii. Perioada de înscrieri este între 18.06.2020 – 20.07.2020.
Trimiterea fotografiilor și a clipurilor video și participarea la concurs presupune că participantul a acceptat în totalitate condițiile prezentului regulament și eventualele decizii ulterioare ale juriului și ale organizatorilor.

 
Premii:

I.    ARTĂ   FOTOGRAFICĂ
      Premiul  I –   2500 lei
Premiul  al II-lea  –  1500 lei
Premiul al  III- lea – 1000 lei
10  mențiuni în valoare de 250 lei 
II.   CLIPURI  VIDEO 
Premiul  I –   2500 lei
Premiul al  II- lea –  1500 lei
Premiul al  III- lea – 1000 lei
 10 mențiuni în valoare de 250 lei

